Mehnat vazirligining ish.mehnat.uz veb-caytiga davlat organlari tashkilotlar yuridik xizmatlaridagi bo‘sh ish o‘rinlari to‘g‘risidagi ma’lumotlar joylashtirib borilmoqda. Bu haqda Kun.uz’ga Adliya vazirligi matbuot xizmati xabar berdi. Saytda bo‘sh ish o‘rinlari bo‘lgan davlat organlari va tashkilotlari, vakant yuridik xizmat lavozimlari, vazifalari, ularga belgilangan ish haqlari va boshqa ma’lumotlar joylashtiriladi. Qayd etilishicha, oliy va o‘rta yuridik ma’lumotga ega bo‘lgan fuqarolar ushbu saytga kirib, yuridik xizmatlaridagi bo‘sh ish o‘rinlari to‘g‘risida batafsil ma’lumot olishlari mumkin.